Obec Radvanovce v súlade s ustanovením § 6 zákona č. 369/1990 Zb. o obecnom zriadení v znení neskorších predpisov a § 28 ods. 5, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto:

**VŠEOBECNE ZÁVÄZNÉ NARIADENIE OBCE RADVANOVCE**

č. .3 /2023

**ktorým sa určujú výšky príspevkov na čiastočnú úhradu nákladov v školách a**

**školských zariadeniach v obci Radvanovce**

*Návrh VZN vyvesený na úradnej tabuli v obci Radvanovce dňa: 21.08.2023*

*Návrh VZN zvesený dňa:*

*VZN schválené dňa:*

*Schválené VZN vyvesené dňa:*

*Schválené VZN zvesené dňa:*

*VZN nadobúda účinnosť:*

**Článok 1**

**Úvodné ustanovenia**

1. Týmto všeobecne záväzným nariadením (ďalej len „VZN") sa určuje:
2. výška príspevku na čiastočnú úhradu výdavkov za pobyt dieťaťa v Materskej škole Radvanovce v zriaďovateľskej pôsobnosti Obce Radvanovce ( ďalej len „MŠ Radvanovce"),
3. výška príspevku na čiastočnú úhradu nákladov a výška príspevku na režijné náklady vo výdajnej školskej jedálni v MŠ Radvanovce,
4. podmienky úhrady, zníženia alebo odpustenia uvedených príspevkov.

**Článok 2**

**Príspevok zákonného zástupcu na čiastočnú úhradu výdavkov za pobyt dieťaťa v MŠ Radvanovce**

1. Vzdelávanie v MŠ Radvanovce sa uskutočňuje za čiastočnú úhradu výdavkov. Zákonný zástupca dieťaťa prispieva na čiastočnú úhradu výdavkov za pobyt dieťaťa v materskej škole príspevkom.
2. Príspevok za pobyt dieťaťa v MŠ Radvanovce sa určuje vo výške 10,- EUR/mesiac za jedno dieťa.
3. Príspevok v MŠ Radvanovce sa neuhrádza za dieťa
4. pre ktoré je predprimárne vzdelávanie povinné, ak ide o štátnu školu,
5. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu,[[1]](#footnote-1)
6. ktoré je umiestnené v zariadení na základe rozhodnutia súdu.
7. Príspevok za pobyt dieťaťa v MŠ Radvanovce sa odpustí na základe žiadosti zákonného zástupcu

za dieťa:

1. ktoré má preukázateľne prerušenú dochádzku do MŠ Radvanovce na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov,
2. ktoré nedochádzalo do materskej školy v termíne vyhlásených školských prázdnin, alebo ak bola prevádzka materskej školy zapríčinená zriaďovateľom alebo inými závažnými dôvodmi, a to v pomernej časti.
3. Žiadosť o odpustenie príspevku podľa ods. 4 predloží zákonný zástupca dieťaťa riaditeľovi MŠ Radvanovce najneskôr do 30 kalendárnych dní od opätovného nástupu dieťaťa do materskej školy. O žiadosti zákonného zástupcu podľa ods. 4. rozhodne riaditeľ MŠ do 14 dní. Príspevok sa odpustí za čas trvania skutočností vymedzených v ods. 4.
4. Príspevok sa uhrádza a zúčtováva mesačne podľa pokynov riaditeľa MŠ Radvanovce.

**Článok 3**

**Záverečné a zrušovacie ustanovenia**

1. Všeobecne záväzné nariadenie obce Radvanovce č. ....../2023 ktorým sa určujú výšky príspevkov v školách a školských zariadeniach schválilo obecné zastupiteľstvo obce Radvanovce dňa ....................., uznesením č. .......................... .
2. Týmto Všeobecne záväzným nariadením sa ruší predchádzajúce Všeobecne záväzné nariadenie, ktorým sa určujú výšky príspevkov v školách a školských zariadeniach v zriaďovateľskej pôsobnosti obce Radvanovce.
3. Toto všeobecne záväzné nariadenie nadobúda účinnosť dňom ............... .

...podpísané................

Obec Radvanovce

Peter Dzugas, starosta obce

1. Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov [↑](#footnote-ref-1)